Startra kész a Petõfi-projekt
Elstartolhat a szentesi Petõfi Szálló felújítása, mivel a beruházó cég megkapta az építési engedélyt. A Pendola 450 millió forint uniós támogatásra pályázik, és mintegy 2,5 milliárd forint hitelt venne fel. A kivitelezés akár már február közepén megkezdõdhet.
Már csak pénzügyi akadálya lehet a szentesi Petõfi Szálló felújításának, a fejlesztésben érdekelt cég ugyanis megkapta az építési engedélyt az idén 112 éves épület rekonstrukciójára. A mélygarázs és a hotelhez tartozó Petõfi utcai apartmanház megépítése egy második ütem része lesz, ezeket akkor kell majd engedélyeztetni.
Ami a finanszírozást illeti, beszámoltunk már róla, hogy uniós forrásokat is felhasználna a beruházó Pendola Kft. A regionális fejlesztési tanács szálláshelyfejlesztésre kiírt pályázatán legfeljebb 450 millió forintot nyerhet a cég. Az elsõ ütem költsége 3 milliárd forint, ebbõl mintegy 2,5 milliárd forintot hitelbõl fedezne a társaság.
– Hétfõig kell benyújtanunk a pályázatot, amihez kellett az önkormányzat hozzájárulása is, hiszen egyelõre a város tulajdona a szállóépület – nyilatkozta lapunknak Erdélyi Lajos, a Pendola–Szentes Kft. ügyvezetõje. Ha nyer a pályázat, akkor az elsõ kifizetési kérelemig kell átadni a tulajdonjogot az önkormányzat és a beruházó közös cégének, a Pendola–Szentes Kft.-nek. Bár általánosságban hónapokkal a pályamû benyújtása után kezdõdnek az ilyen fejlesztések, Szentesen már február derekán megkezdõdhet a kivitelezés, ugyanis nem lesz szükség közbeszerzésre az eljáró hatóság állásfoglalása szerint – errõl írásban kapott értesítést a cég. Erdélyi Lajos azt is elmondta lapunknak, hogy ettõl függetlenül megversenyeztetik az ajánlattevõket, hiszen egy mûemléki felújításnál nem csupán az ár a mérvadó, hanem a munka minõsége is, különösen annak tükrében, hogy a mûemléki felügyelet folyamatosan ellenõrizni fogja az építkezést.
– Több hitelintézettel, több konstrukcióról tárgyalunk – árulta el az ügyvezetõ, aki szerint arra is készült forgatókönyv, ha nem nyer a beadvány. Errõl részleteket nem árult el Erdélyi Lajos, de azt megjegyezte, hogy egy pályázati siker sokkal könnyebbé és egyértelmûbbé tenné a helyzetüket.
A szentesi képviselõ-testület szerdai rendkívüli ülésén újfent vitába torkollt a Petõfi Szálló ügye. Kozák János azt feszegette, hogy a Pendola a várossal kötött szindikátusi szerzõdés több pontját nem teljesítette határidõre. Rébeli-Szabó Tamás szerint kényszerpályára került az önkormányzat, a beruházóval kötött megállapodást még a pályázat benyújtása elõtt aktualizálni kellett volna. A baloldalról Demeter Attila tolmácsolta a jogi bizottság álláspontját, miszerint külön okiratban rögzíteni kell, ha valamiért meghiúsul a projekt, akkor a szállóépület tulajdonjogát tehermentesen kapja vissza a város. Végül azzal, hogy február végéig újra testület elé kerül a szindikátusi szerzõdés, a többség jóváhagyta a pályázat benyújtását.
Szentes építkezés